b'\n_START_ARTICLE_\nLepoglava\n_START_SECTION_\nZgodovina\n_START_PARAGRAPH_\nLepoglava le\xc5\xbei v hrva\xc5\xa1kem Zagorju v dolini re\xc4\x8dice Bednja. Kraj je bil poseljen \xc5\xbee v prazgodovinskih in rimskih \xc4\x8dasih na kar ka\xc5\xbeejo arheolo\xc5\xa1ka nahajali\xc5\xa1\xc4\x8da. Pavlinski samostan s cerkvijo Bla\xc5\xbeene Djevice Marije je dal okoli leta 1400 postaviti grof Herman II. Celjski, po letu 1492 pa ga je temeljito obnovil ban Ivan Korvin. Med leti 1582 do 1637 je tu delovala pavlinska gimnazija, od 1683 do 1690 ter od leta 1700 dalje pa teolo\xc5\xa1ka \xc5\xa1ola. V 18. stoletju so samostan spremenili v zapor. Med najbolj znanimi zaporniki 20. stoletja v Lepoglavi so med drugimi bili predsednik SFRJ Josip Broz - Tito, nad\xc5\xa1kof in kardinal Alojzije Stepinac ter prvi hrva\xc5\xa1ki predsednik Franjo Tu\xc4\x91man._NEWLINE_Pavlinci so v Lepoglavo prinesli kleklanje. Znanje o izdelavi \xc4\x8dipk se je ohranilo vse do danes. Od leta 1997 tu poteka vsakoletni mednarodni Festival lepoglavske \xc4\x8dipke.'